

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**dėl klaipėdos miesto savivaldybės ŠVIETIMO ĮSTAIGŲ DARBUOTOJŲ pAREIGYBIŲ SKAIČIAUS NUSTATYMO pavyzdinių NORMATYVŲ PATVIRTINIMO**

2019 m. gegužes 22 d. Nr. AD1-851

Klaipėda

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės tarybos 2016 m. balandžio 28 d. sprendimu Nr. T2-119 „Dėl Klaipėdos miesto savivaldybės bendrojo ugdymo mokyklų tinklo pertvarkos 2016 – 2020 metų bendrojo plano patvirtinimo“, Lietuvos Respublikos Vyriausybės 2018 m. liepos 11 d. nutarimu Nr.679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“:

1. Tvirtinu pridedamus Klaipėdos miesto savivaldybės švietimo įstaigų darbuotojų pareigybių skaičiaus nustatymo pavyzdinius normatyvus:

1.1. Bendrojo ugdymo mokyklų, išskyrus mokyklas-darželius, darbuotojų pareigybių skaičiaus nustatymo pavyzdinius normatyvus;

1.2. Mokyklų-darželių darbuotojų pareigybių skaičiaus nustatymo pavyzdinius normatyvus;

1.3. Lopšelių-darželių darbuotojų pareigybių skaičiaus nustatymo pavyzdinius normatyvus;

1.4. Specialiųjų bendrojo ugdymo mokyklų darbuotojų pareigybių skaičiaus nustatymo pavyzdinius normatyvus;

1.5. Neformaliojo vaikų švietimo įstaigų darbuotojų pareigybių skaičiaus nustatymo pavyzdinius normatyvus;

1.6. Klaipėdos pedagogų švietimo ir kultūros centro, Klaipėdos pedagoginės psichologinės tarnybos ir Klaipėdos regos ugdymo centro darbuotojų pareigybių skaičiaus nustatymo pavyzdinius normatyvus.

2. Pavedu Ugdymo ir kultūros departamento direktoriui kontroliuoti, kaip vykdomas šis

įsakymas.

3. Pripažįstu netekusiu galios Klaipėdos miesto savivaldybės direktoriaus 2018 m.

spalio 26 d. įsakymą Nr. AD1-2549 „Dėl Klaipėdos miesto savivaldybės švietimo įstaigų darbuotojų pareigybių skaičiaus nustatymo normatyvų patvirtinimo“.

4. Nustatau, kad šis įsakymas įsigalioja nuo 2019 m. rugsėjo 1 d.

|  |  |
| --- | --- |
| L. e. Savivaldybės administracijos direktoriaus pareigas | Oleg Marinič |